b'\n_START_ARTICLE_\nDavidova zvezda\n_START_PARAGRAPH_\nDavidova zvezda (hebrejsko Magen David ali Mogen Dovid, \xd7\x9e\xd7\x92\xd7\x9f \xd7\x93\xd7\x95\xd7\x93, po slovensko Davidov \xc5\xa1\xc4\x8dit, arabsko Najmat Dawuud \xd9\x86\xd8\xac\xd9\x85\xd8\xa9 \xd8\xaf\xd8\xa7\xd9\x88\xd9\x88\xd8\xaf; znana pa je tudi pod imenom Solomonov pe\xc4\x8dat) je simbol judaizma, ob ustanovitvi Izraela pa je postala tudi simbol te dr\xc5\xbeave in je upodobljena na izraelski zastavi. Sicer je ta zvezda uporabljana tudi v islamu in drugih vzhodnih religijah. V geometri\xc4\x8dnem smislu je heksagram.\n_START_SECTION_\nPomen\n_START_PARAGRAPH_\n\xc5\xa0est krakov zvezde simbolizira bo\xc5\xbejo prevlado v vesolju, v vseh \xc5\xa1estih smereh: na jugu, severu, vzhodu, zahodu ter spodaj in zgoraj.\n_START_SECTION_\nHolokavst\n_START_PARAGRAPH_\nV \xc4\x8dasu tretjega rajha je Davidova zvezda slu\xc5\xbeila kot lo\xc4\x8devalno znamenje. Judje so jo bili primorani nositi na vrhnjem delu obla\xc4\x8dila v rumeni barvi, da jih ne bi zamenjevali s Kristjani. V koncentracijskih tabori\xc5\xa1\xc4\x8dih so na delovnih oblekah nosili podobne pri\xc5\xa1itke.'